Document ID: 32001D0610

32001D0610
L 214/45
JURNALUL OFÍCIAL AL UNIUNII EUROPENE
DECIZIA COMISIEI
din 18 iulie 2001
de modificare a Deciziei 93/195/CEE privind condițiile de sănătate animală și certificarea sanitar-veterinară pentru reintroducerea cailor înregistrați pentru curse, competiții si evenimente culturale, după exportul temporar
[notificată cu numărul C(2001) 1953]
(Text cu relevanță pentru SEE)
(2001/610/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), astfel cum a fost modificată ultima dată prin Decizia 2001/298/CE a Comisiei (2), în special articolul 19 punctul (ii),
întrucât:
(1)
În conformitate cu Decizia Comisiei 93/195/CEE (3), astfel cum a fost modificată ultima dată prin Decizia 2001/144/CE (4), reintrarea cailor înregistrați pentru curse, competiții și evenimente culturale după export temporar se limitează la caii care au stat cel mult 30 de zile într-una dintre țările nemembre enumerate în aceeași grupă din anexa la decizia respectivă.
(2)
Pentru a facilita participarea cailor proveniți din țările Comunității la evenimentele cu participare internațională pe grupe valorice organizate în țări nemembre încadrate la grupe diferite, în special Australia, Canada, Statele Unite ale Americii, Hong Kong, Japonia, Singapore sau Emiratele Arabe Unite, perioada menționată anterior trebuie prelungită până la maxim 90 de zile, iar restricția referitoare la grupa de țări trebuie retrasă pentru caii care participă la astfel de evenimente.
(3)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 93/195/CEE se modifică după cum urmează:
1.
La articolul 1 se inserează o liniuță, după cum urmează:
„-
au participat la evenimentele cu participare internațională pe grupe valorice organizate în Australia, Canada, Statele Unite ale Americii, Hong Kong, Japonia, Singapore sau Emiratele Arabe Unite și îndeplinesc cerințele prevăzute în certificatul de sănătate în conformitate cu modelul stabilit în anexa VIII la prezenta decizie.”
2.
Anexa la prezenta decizie se inserează ca anexa VIII.
Articolul 2
Prezenta decizie se adresează statelor membre.
Adoptată la Bruxelles, 18 iulie 2001.

Labels: 0
3
6